Hildur Guðnadóttir tónskáld segist ekki alveg vera búin að átta sig á því að hún hafi verið tilnefnd til Óskarsverðlauna . Hildur varð í dag annars Íslendingurinn til að fá tilnefningu fyrir bestu frumsömdu tónlistina í kvikmynd en hún var eina konan í ár til að fá tilnefningu í umræddum flokki . Jóhann Jóhannsson var tilnefndur fyrir The Theory of Everything árið 2015 og Sicario árið 2016 . Tilnefninguna fékk hún nokkrum klukkutímum eftir að hún hlaut Critics' Choice verðlaunin fyrir tónlistina í Joker . „ Þakka ykkur fyrir hamingjuóskirnar og ástarkveðjurnar undanfarna vikuna ! Ég er ekki alveg búin að átta mig á þessu , “ skrifar Hildur í færslu sem hún birti á Twitter í dag .